**Miinto lancerer 80 min. levering og tager shop lokalt til nyt niveau**

*Nu skal online shopping være endnu nemmere for forbrugerne, mener modevirksomheden Miinto, der nu vil højne deres kundeservice ved at tilbyde ekspreslevering med max 80 minutters leveringstid i flere storbyer. Den hurtige levering vil i første omgang køre i København, Aarhus, Amsterdam samt adskillige byer i Norge, og med flere på vej.*

Tidligere på måneden kunne Miinto fortælle nyheden om en pop up store i Kronprinsensgade i København K, der har til formål at skabe opmærksomhed omkring koncept og partnerbutikker. Den midlertidige konceptbutik skal forhøje gennemsalget i butikkerne tilknyttet platformen ved at afsætte varerne igennem et butiksunivers ved Strøget. Men knap er dørene slået op for den fysiske version af Miinto.dk, før modevirksomheden er klar med endnu en god nyhed til de modeglade forbrugere.

For lige siden den nyeste investor, Bestseller United A/S, blev en del af virksomheden i november, har det for Miinto handlet om i endnu højere grad, og i højere tempo, at få realiseret virksomhedens store visioner og mange ideer. Alle tiltag der skal være med til at udbrede kendskabet til de mange fordele ved at handle lokalt på Miinto.dk i stedet for fra udenlandske online spillere.

**Vil give kunderne flere muligheder**

Miintos koncept at ”shoppe lokalt online” bliver nu endnu tydeligere med tilbuddet om ekspreslevering indenfor 80min fra butikker i lokalområdet. I første omgang vil det i Danmark fungere i København og Aarhus men planen er at udbrede tjenesten så vidt muligt til hele landet. CEO og grundlægger Konrad A. Kierklo fortæller om den nye service:

”*Forbrugerne derude vil gerne shoppe lokalt, men de har en travl hverdag og kræver mere end nogensinde convenience. Det ønsker vi at imødekomme med vores nyeste koncept, der skal tage vores service til et niveau, som vores udenlandske modspillere ikke kan matche.*”, forklarer han og fortsætter:

“*For os handler det i høj grad om at fortælle forbrugerne om de mange fordele ved at handle lokalt, og derigennem blandt andet kunne tilbyde den bedste service til vores mange kunder. God service handler også om levering og fleksibilitet, og netop derfor tilbyder vi nu ekspreslevering. Vi tør også godt love, at der kommer flere nye tiltag hos Miinto i løbet af i år, som i høj grad vil gøre brug af vores unikke position med tusindvis af samarbejdspartnere rundt om i vores lande*”.

**Interessant udvikling for butikkerne**

Miintos mange samarbejdspartnere ser positivt på den nye tjeneste og de mange kommende tiltag, der vil højne serviceniveau og kundeoplevelse. Den aarhusianske butik BA10 er en af de første butikker, der nu i samarbejde med Miinto.dk kan tilbyde den nye ekspreslevering og de glæder sig over den nye service, de nu kan tilbyde deres kunder, fortæller Marc Rieper, indehaver af BA10:

”For os er tiltag som ekspreslevering endnu en måde både at kunne give vores kunder en endnu bedre service og så differentierer det os som butik, når vi kan tilbyde en så hurtig

levering, for det er der ikke mange andre butikker, der formår”, forklarer Marc Rieper og fortsætter:

”Vi ville ikke egenhændigt kunne tilbyde vores kunder denne tjeneste, men gennem samarbejdet med Miinto, samler vi og resten af de danske butikker kræfterne og potentialerne”, slutter han.

**Hvordan fungerer det rent praktisk?**

* Den nye hurtiglevering kan vælges til ved check out under køb eller du kan via søgefilter på sitet få vist det konkrete udvalg fra enten København eller Aarhus.
* Pt. er 28 danske modebutikker tilknyttet tjenesten med flere på vej.
* Kundens bestilling afhentes hos partnerbutikker rundt i byen og leveres direkte til den ønskede adresse i de gældende postnumre indenfor 80 minutter.
* Prisen for hurtiglevering på miinto.dk er 89 kr. og er mulig mellem kl.10.00-16.00 på hverdage.
* I Norge vil ekspresleveringen tage max 120 min. grundet formodet længere geografisk afstand mellem butikker og kunder.

Den udvidede leveringsservice, der netop er igangsat, vil i første omgang indebære:

**DANMARK:**

København: K, N, NV, V, Ø, S, SV samt Charlottenlund, Hellerup, Nordhavn, Frederiksberg og Valby

Aarhus: C, N, V, Brabrand, Åbyhøj, Risskov, Egå, Viby J og Højbjerg

**HOLLAND**: Amsterdam

**NORGE:** Oslo, Bergen, Ålesund, Stavanger, Kristiansand, Haugesund og Trondheim

For yderligere oplysninger, kontakt:

Theresa Bødkergaard
Group PR Manager

Mobil: 6018 8168

tb@miinto.com

**Om Miinto**
Danske Miinto blev stiftet i 2009 og er i dag et af Skandinaviens førende online modevirksomheder med handel i Danmark, Sverige, Norge og Holland. Miinto, der bygger på at shoppe lokalt online, fungerer som en platform, der forbinder over 1.300 fysiske butikkers varer med forbrugere, der shopper modetøj på nettet. Det unikke koncept baserer sig på deleøkonomiens grundtanke om at gøre brug af ressourcer, der allerede findes i de eksisterende lande og tilbyder samlet set mere end 240.000 varer og tusindvis af brands via over 1.300 samarbejdspartnere. Miinto er grundlagt af CEO Konrad A. Kierklo og har i alt 129 ansatte fordelt på de fire lande, samt tech-team i Polen, med 60 ansatte på hovedkontoret på Amager i København.

**Læs mere på** [**www.miinto.com**](http://www.miinto.com)**.**